CELEX: 62009CO0312
Language: bg
Date: 2010-06-17 00:00:00
Title: Определение на Съда (седми състав) от 17 юни 2010 г. # Giorgos Michalias срещу Christina A. Ioannou-Michalia. # Искане за преюдициално заключение: Anotato Dikastirio Kyprou - Кипър. # Член 104,параграф 3,втора алинея от Процедурния правилник -Регламент (ЕО) № 1347/2000 - Членове 2, 42 и 46 - Съдебно сътрудничество по граждански дела - Компетентност по брачни дела - Присъединяване на държава към Европейския съюз - Производство за развод, започнато преди присъединяването - Действие във времето на Регламент (ЕО) № 1347/2000. # Дело C-312/09.

Определение на Съда (седми състав) от 17 юни 2010 г. — Michalias/Ioannou-Michalia
      (Дело C‑312/09)
      „Член 104, параграф 3, втора алинея от Процедурния правилник — Регламент (ЕО) № 1347/2000 — Членове 2, 42 и 46 — Съдебно сътрудничество по граждански дела — Компетентност по брачни дела — Присъединяване на държава към Европейския съюз — Производство за развод, започнато преди присъединяването — Действие във времето на Регламент (ЕО) № 1347/2000“
      1.                     Съдебно сътрудничество по граждански дела — Компетентност, признаване и изпълнение на съдебни решения по брачни дела и по
            дела, свързани с родителска отговорност — Регламент № 1347/2000 (Акт за присъединяване от 2003 г.; член 2, член 42, параграф 1
            и член 46 от Регламент № 1347/2000 на Съвета) (вж. точки 25 и 26 и диспозитива)
      2.                     Съдебно сътрудничество по граждански дела — Компетентност, признаване и изпълнение на съдебни решения по брачни дела и по
            дела, свързани с родителска отговорност — Регламент № 1347/2000 (Акт за присъединяване от 2003 г.; член 42, параграф 2 от
            Регламент № 1347/2000 на Съвета) (вж. точки 27 и 28)
      Предмет 
      
         
               Преюдициално запитване — Anotato Dikastirio Kyprou — Компетентност на юрисдикциите на държава членка (Кипър) за тълкуване
                  и прилагане на член 2, параграф 1, член 42 и член 46 от Регламент (ЕО) № 1347/2000 на Съвета от 29 май 2000 г. относно компетентността,
                  признаването и изпълнението на съдебни решения по брачни дела и дела, свързани с родителската отговорност за децата на двамата
                  съпрузи (ОВ L 160, стр. 19) — Производство за развод, започнато от съпруга пред кипърските юрисдикции след влизането в сила
                  на Peгламента, но преди Кипър да стане държава членка — Производство за развод, започнато от съпругата след 1 май 2004 г.
                  пред юрисдикциите на друга държава членка (Обединеното кралство), която е държава членка през целия релевантен период — Съпрузи,
                  които и двамата са кипърски граждани, но пребивават постоянно в Обединеното кралство
               
            Диспозитив 
      Регламент (ЕО) № 1347/2000 на Съвета от 29 май 2000 година относно компетентността, признаването и изпълнението на съдебни
         решения по брачни дела и дела, свързани с родителската отговорност за децата на двамата съпрузи, не се прилага за исковете
         за развод, предявени пред юрисдикция на определена държава, преди последната да стане държава — членка на Европейския съюз.